שביט מס

ביוגרפיה

שביט מס נולד בתל אביב. גדל והתחנך ברעננה עד לגיוסו לצה"ל. מס בוגר תיכון אוסטרובסקי ברעננה. סיים את לימודיו בתיכון בשנת 1984. התגייס לצה"ל בפברואר 1985 לחטיבת גולני - גדוד 13, בוגר קורס חובשים קרביים, קורס מכ"ים וקורס קצינים. שימש כקצין מודיעין במגוון תפקידים והשתחרר לאחר כ־6 שנים בצה"ל בדרגת סרן.
מס בוגר תואר ראשון במינהל עסקים במסלול האקדמי של המכללה למינהל בתל אביב, ובוגר תואר שני במדיניות ציבורית מאוניברסיטת תל אביב.
לאחר שחרורו מצה"ל בשנת 1990 (ועד לשנת 2001), במקביל ללימודי התואר הראשון במינהל עסקים (בהתמחות בשיווק בינלאומי ובביוטכנולוגיה), החל לעבוד כמנהל השיווק ואחראי לפיתוח מוצרים חדשים ב"אריה חברה לקלפים (1982) בע"מ".
בשנת 2001 הקים מס בהולנד חברה בשם Lion Games & Gifts Europe. החברה מעצבת, מייצרת ומשווקת מוצרים לברידג', לשח-מט, מוצרי פוקר ושולחנות משחק, ומייצאת אותם לכל העולם. בשנת 2001 המציא שביט מס שולחן מיוחד לברידג', עליו נרשם פטנט בישראל. שולחן הברידג' מיוצר ומשווק על ידי החברה תחת שם המותג Bridge Table System.

חייו הפוליטיים

בשנת 2008 נבחר לראשונה כחבר מליאת המועצה המקומית קדימה-צורן ובשנת 2013 נבחר לראשונה לתפקיד ראש המועצה המקומית בקדימה-צורן.
בשנות כהונתו כראש המועצה המקומית קדימה-צורן נבנו 8 גני ילדים חדשים, מבנים חדשים לשתי חטיבות הביניים "גוונים" ו"הרצוג", מבנה למתנ"ס בצורן הכולל חדרי מוזיקה, אולמות מחול, מועדון גמלאים ואודיטוריום מפואר. בשנת 2014 נפתחה הספרייה העירונית החדשה בקדימה וספריה קהילתית נפתחה בשנת 2018 במתנ"ס צורן. בנוסף נבנה אולם ספורט חדש ובו 440 מקומות ישיבה בצורן ותוכנן ותוקצבה בנית אולם ספורט חדש בקדימה (בצמוד לבתי הספר ניצני השרון וחט"ב גוונים).
בספטמבר 2016 נפתח לראשונה תיכון "עודד" ע"ש אל"ם עודד ראור, בו לומדים לראשונה תלמידי קדימה-צורן במשותף. תיכון עודד נפתח בקמפוס ששימש את חטיבות הבינים הרצוג וגוונים, בקמפוס התיכון נבנו מבנים חדשים בין היתר מבנה המעבדות והאודיטוריום שנחנכו בספטמבר 2018.
בשנים 2013 - 2018 גדלה אוכלוסיית קדימה-צורן בכ-21% והגיעה לכ־23,000 תושבים. אוכלסה שכונת "רמת אמיר" הצמודה לצורן, שהחלה להתאכלס בשנת 2013, כוללת כ־1,100 בתי אב, ובמרכזה הוקם פארק משחקים המשתרע על כ־20 דונם הכולל מתקני משחקים וכושר, מגרש ספורט משולב וסקייטפארק.
מס שם דגש בתקופת כהונתו על שמירה על איכות הסביבה ביישוב, והמועצה בראשותו הרחיבה את מיחזור הפסולת הביתית, נטעה מאות עצים במרחב הציבורי, בין היתר על באמצעות מיזמים קהילתיים כגון חורשת עצי ארץ ישראל ע"ש עמרי גילור ז"ל הממוקמת בין רחובות הגולן ורוטשילד, מטעי עצי פרי שנטעו על ידי ילדי בתי הספר ביישוב ועמותת השומר החדש.
בדצמבר 2015 חתם שר הפנים ח"כ סילבן שלום, על הרחבת שטחה המוניציפלי של קדימה-צורן. השטחים שהועברו מהמועצה האזורית לב-השרון איפשרו לראשונה את חיבורה הגאוגרפי של קדימה וצורן לרצף אורבני אחד.
במהלך שנת 2016 החלה המועצה בראשותו של שביט מס בהחלפת גופי התאורה ביישוב ללד, במטרה לחסוך הן בהוצאות החשמל והן בהוצאות תחזוקת מערכת החשמל המוניציפלית. תהליך זה צפוי להסתיים במהלך שנת 2019 ובמהלך שנת 2018 החלה המועצה בהתקנת פאנלים ליצור חשמל על גגות מוסדות ציבור, במטרה לייצר חשמל ירוק כחלק מהמהלך לחיזוק הקימות בקדימה-צורן.
במהלך שנת 2017 החלה המועצה בפרויקט הנגשה של המרחב הציבורי בהשקעה של מיליוני שקלים מתוך ראית החובה הבסיסית להנגיש את מבני הציבור והמרחב הציבורי לכלל האוכלוסייה, בנוסף הרחיבה המועצה המקומית את שילובם של הילדים בעלי הצרכים המיוחדים בחטיבות הבינים והתיכון.
במאי 2018 המליצה הוועדה הגאוגרפית מרכז על הרחבה נוספת של שטחי המועצה המקומית קדימה-צורן וסיפוח אזור התעסוקה המזרחי מהמועצה האזורית לב-השרון לתחומה המוניציפלי של קדימה-צורן. המלצה היסטורית זו אמורה להגדיל את שטחי התעסוקה של קדימה-צורן בעשרות אלפי מטרים מרובעים וזאת כתוספת לתוכניות בינוי עיר (תבע הצ/344 ותוכנית אנ"מ אילנות) שקודמו למתן תוקף בתקופה זו. שיוסיפו מאות אלפי מ"ר2 לאזור התעסוקה המערבי הצמוד לאבן יהודה.
שביט מס, ניהל מאבק עיקש לשיפור תוכנית המתאר של קדימה-צורן במסגרתו אושרה תוספת של מאות אלפי מ"ר2 של שטחי תעסוקה, שיפור התחבורה ושמירה על צביונה של קדימה-צורן.
תוכנית המתאר אושרה להפקדה במהלך שנת 2018 אולם המועצה המקומית בראשותו הובילה ביחד עם התושבים, תהליך התנגדות לתוכנית וערר על החלטת הוועדה המחוזית מרכז ודרשה בתוקף הקטנה של כמות יחידות הדיור במסגרת התוכנית, הכנסת שינוים בתחום התחבורה ומתן גמישות למועצה המקומית במימוש תוכנית המתאר לכשתקבל תוקף.
בנובמבר 2018 החליפה את שביט מס בתפקיד ראש המועצה הגב' קרן גרין.
שביט מס בוגר קורס דירקטורים ונושאי משרה ובוגר קורס גישור.
שביט מס חבר הנהלת פורום ראשי הרשויות לשעבר.